Umbusi soostik
Umbusi soostik ehk Põltsamaa-Umbusi soostik on Võrtsjärve nõo põhjaosas Põltsamaa jõe ja Pedja jõe vahel paiknev soostik. Umbusi jõgi jaotab soostiku Põltsamaa rabaks ja Umbusi rabaks. Põltsamaa rabas eristatakse omakorda väiksemaid, üksteisest jõekeste ja ojadega eraldatud osamassiive ehk rabasid: Kalsa, Epru, Peterna, Keelepera, Torni. Umbusi raba jaguneb kolmeks osamassiiviks, millest suurim on Madise raba. Soostiku kogupindala on 8960 ha.